90125

90125 er det ellevte studioalbumet fra det engelske progressiv rock-bandet Yes, utgitt i november 1983. Dette er det første albumet fra bandet siden oppløsningen i 1980, og det første der multi-instrumentalisten Trevor Rabin medvirker. Jon Anderson er tilbake som vokalist, og keyboardisten Tony Kaye er også tilbake for første gang siden albumet The Yes Album i 1971. 

Albumet kom på 5.-plass på Billboard 200 i USA, 16.-plass på UK Albums Chart i Storbritannia og på 8.-plass på VG-lista topp 40 i Norge.

Bakgrunn
Albumet representerer et markant brudd med den tidligere progressive musikken, og består hovedsakelig av rock og pop-basert musikk. Tittelen 90125 henspiller på albumets katalognummer hos plateselskapet.

Tidlig i 1983 het bandet ikke Yes, men Cinema, og besto av Trevor Rabin, Chris Squire og Alan White. Først senere i prosessen fikk man med seg de tidligere band-medlemmene Jon Anderson og Tony Kaye, og da de var på plass skiftet bandet navn fra Cinema til Yes. Band-navnet som måtte vike «minnes» på instrumentalen «Cinema», som også vant en Grammy i 1983 i klassen Årets Rock Instrumental.

Tidligere vokalist i Yes, Trevor Horn, ble opprinnelig spurt om han ønsket å fortsette som bandets vokalist men takket nei. Han takket derimot ja til å delta som låtskriver og å produsere albumet, som inneholder bandets største kommersielle hit, «Owner of a Lonely Heart».

Sporliste
   1.«Owner of a Lonely Heart» (Trevor Rabin/Jon Anderson/Chris Squire/Trevor Horn) – 4:29 2.«Hold On» (Trevor Rabin/Jon Anderson/Chris Squire) – 5:16 3.«It Can Happen» (Chris Squire/Jon Anderson/Trevor Rabin) – 5:29 4.«Changes» (Trevor Rabin/Jon Anderson/Alan White) – 6:20 5.«Cinema» (Chris Squire/Trevor Rabin/Alan White/Tony Kaye) – 2:08 6.«Leave It» (Chris Squire/Trevor Rabin/Trevor Horn) – 4:14 7.«Our Song» (Jon Anderson/Chris Squire/Trevor Rabin/Alan White/Tony Kaye) – 4:18 8.«City of Love» (Trevor Rabin/Jon Anderson) – 4:51 9.«Hearts» (Jon Anderson/Chris Squire/Trevor Rabin/Alan White/Tony Kaye) – 7:39

Bonusspor på remaster-utgivelse fra 2004
 10.«Leave It» (singel-remix) (Chris Squire/Trevor Rabin/Trevor Horn) – 3:56 11.«Make It Easy» (Trevor Rabin) – 6:12 12.«It Can Happen» (Cinema-versjon) (Chris Squire/Jon Anderson/Trevor Rabin) – 6:05 13.«It's Over» (Tidligere ikke utgitt) (Trevor Rabin) – 5:41 14.«Owner of a Lonely Heart» (forlenget remixversjon) (Tidligere ikke utgitt) (Trevor Rabin/Jon Anderson/Chris Squire/Trevor Horn) – 7:05 15.«Leave It» (A Capella-versjon) (Chris Squire/Trevor Rabin/Trevor Horn) – 3:18

 Personell 
 Jon Anderson: vokal
 Chris Squire: bass, vokal
 Trevor Rabin: gitarer, keyboard, vokal
 Tony Kaye: keyboard
 Alan White: trommer, perkusjon, vokal
 Trevor Horn: støttevokal (ukreditert)

 Ny-utgivelser 
2004 – Rhino CD (Remaster med bonus-spor)

Referanser

 Kilder 
 90125, CD notater på innercover av Brian Ives, 2004.
 Allmusic.com
 Top Pop Albums 1955-2001, Joel Whitburn, 2002
 Album Rock Tracks 1981-1995, Joel Whitburn 1996

 Eksterne lenker   


Kategori:Yes-album
Kategori:Musikkalbum fra 1983
Kategori:Musikkalbum fra Atco Records
Kategori:Progressiv rock-album